Dans Kirkenes (tidligere Sør Varanger Swingklubb) ble stiftet i 1989, og har hatt Swing dans som kjerne aktivitet. Klubben har i mange år arrangert Sosialdans en kveld hver uke for voksne. Det har også vært arrangert Boogie Woogie for barn for en del år tilbake, der de også deltok i konkurranser. Fra 2014 til 2018 hadde vi også tilbud for barn, der vi hadde kurs i varierte danse sjangere som freestyle, hip hop, jazzballett m.m. Siden 2019 har vi dessverre ikke hatt instruktør til barnedans, men dette ønsker vi å jobbe videre med. Dans Kirkenes er en danseklubb for alle nivåer, fra nybegynnere til videre kommende. Vi har i mange år hatt voksne som konkurrer i Folkeswing og Boogie Woogie, både nasjonalt og i nordisk mesterskap. Vi har jevnlig oppvisninger i lokalsamfunnet på kjøpesenter og på inviterte arrangement. Vi har også oppvisning på eldresenter for beboere og personalet fast en kveld hver måned. I 2014 og 2018 arrangerte klubben vår NNM i Swing & Rock`n Roll med god suksess. Vi arrangerer også følgende kurs: Grunnkurs i West Coast swing. Grunnkurs og tur og teknikk kurs i Folkeswing. Grunnkurs og videregående kurs i Linedance. Vi arrangerer også kurs med eksterne instruktører fra Norges Danseforbund. Dans er noe alle kan delta på, da det skaper glede, er sosialt og ikke minst gir god mosjon. VELKOMMEN TIL DANSEMORRO MED OSS :)